Memorija računara
Memorija računara ili memorijsko skladište (engleski: Computer data storage ili samo storage) jeste tehnologija sastavljena od računarskih dijelova i uređaja za pohranjivanje podataka koja služi za čuvanje digitalnih podataka. To je osnovna komponenta računara. Centralna procesorska jedinica manipulira podacima. U praksi, gotovo svi računari koriste memorijsku hijerarhiju, koja brze, skupe, i obično manje memorije stavlja bliže procesoru, dok sporije, ali veće i jeftinije mogućnosti dalje. Općenito, brze memorije kao što su RAM (koje gube podatke kada su isključene iz struje) nazivamo "memorijom", dok sporije tehnologije kao što je HDD nazivaju "skladištem". Prvi računari kao što je bila Analitička mašina jasno prave razliku između obrade i memorije. Ova razlika je dodatno proširena u Von Neumann arhitekturi, gdje se CPU sastoji od dva glavna dijela: Upravljačke jedinice i Aritmetičko logičke jedinice (ALU). Prva upravlja protokom podataka između CPU-a i memorije, dok drugi provodi aritmetičke i logičke operacije na podacima.